સિમલા, 1 નવેમ્બર: હિમાચલ પ્રદેશની રાજધાની સિમલામાં કોંગ્રેસ મહાસચિવ દિગ્વિજય સિંહે ગુરૂવારે અરવિંદ કેજરીવાલ પર આકરા પ્રહારો કર્યા હતા. દિગ્વિજય સિંહે કહ્યું હતું કે કેજરીવાલ ભાજપ માટે કામ કરે છે. દિગ્વિજય સિંહે ભાજપના અધ્યક્ષ નિતિન ગડકરી પર આકરા પ્રહારો કર્યા હતા. સિમલામાં ચૂંટણી પ્રચાર દરમિયાન દિગ્વિજય સિંહે કહ્યું હતું કે 'નિતિન ગડકરી નેતા ઓછા અને બિઝનેસમેન વધારે છે. તે ઉચ્ચ શિક્ષણના નામે દુકાન ચલાવે છે. તેમને ખાંડની મીલમાંથી સંપત્તિ બનાવી છે. ગડકરીએ 'સ્લમડૉગ મિલેનિયર પાર્ટ-2' બનાવવી જોઇએ.